cyanic-selkie/wikianc huggingface dataset:
יהודה בן-עזר
אחרית ימיו וצאצאיו
בנו הבכור (שנולד לאשתו הראשונה לאחר הגירושין) הוא הרב מנחם שלמה ראב, שהיה ראש ישיבת מאה שערים.
בתו של ראב היא המשוררת אסתר ראב, נכדו הוא הסופר אהוד בן עזר וניניו הם הזמרת והתקליטנית אליוט והמוזיקאי והמלחין רזי בן-עזר.
יעלה יעלה
הפיוט מצא חן וחיבה בעיני כלל עדות המזרח וכיום נוהגים במנהגי הספרדים לשיר פיוט זה גם בזמירות ליל שבת. קהילת יהודי מרוקו נוהגת לפייט את הפיוט בשירת הבקשות של שבת פרשת בא. נהוג לשיר את הפיוט גם באירועי שמחה שונים, למשל הולדת בת או שמחת בת מצווה.
מוחמד סליסו
קריירה בינלאומית
ב-17 בנובמבר 2022 הבקיע סליסו את שער הבכורה שלו בנבחרת, בניצחון 2-0 על נבחרת שווייץ במשחק ידידות לקראת מונדיאל 2022.
מהדורה
מהדורה חדשה בתחום הסיפורת
הוצאה לאור של מהדורה נוספת (להבדיל מהדפסה חוזרת או עיצוב מחדש ללא שינוי בטקסט) נדירה בסיפורת מקור. היא נפוצה יותר בסיפורת מתורגמת, בהוצאתו לאור של תרגום חדש.
VHL
היסטוריה
הליגה נערכה בשני שלבים: בשלב הראשון הקבוצות פוצלו לשני בתים - מזרח ומערב. בכל אחד מהם, הקבוצות נפגשות זו עם זו.
מהדורה
דפי החלפה
דרך נוספת לעדכון מהדורה קיימת, מבלי להוציא לאור מהדורה חדשה, היא פרסום דפי החלפה. טכניקה זו מצריכה היערכות מראש, באמצעות כריכת הספר בכריכת עוקדן, המאפשרת החלפת דפים, כך שלשם יצירת מהדורה חדשה יודפסו רק הדפים שהשתנו, ואלה מחליפים את הדפים המקבילים במהדורה הקודמת. גישה זו נהוגה בתיעוד טכני רחב היקף וכן בקבצים משפטיים.
גבירתי הנאווה (סרט)
גבירתי הנאווה (באנגלית: My Fair Lady) הוא סרט מוזיקלי אמריקאי משנת 1964 בבימויו של ג'ורג' קיוקור. הסרט הוא עיבוד קולנועי המבוסס על מחזם של פרדריק לאו ואלן ג'יי לרנר בעל אותו שם, המחזה "פיגמליון" של ג'ורג' ברנרד שו וסרט בעל אותו שם משנת 1938. הסרט מגולל את סיפורו של פרופסור הנרי היגינס (רקס הריסון) המנסה ללמד את אלייזה דוליטל (אודרי הפבורן) לדבר אנגלית במשלב גבוה.
פסקול
בשנת 2000, המכון הסרטים האמריקאי דירג את השיר "I Could Have Danced All Night" שבוצע על ידי מארני ניקסון במקום ה-17 ברשימת ברשימת השירים הטובים ביותר בסרטים. בנוסף השירים "I've Grown Accustomed to Her Face" שבוצע על ידי רקס הריסון ו-"The Rain in Spain" שבוצע על ידי רקס הריסון, מארני ניקסון ווילפריד הייד-וייט היו מועמדים לרשימה.
פרסים ומועמדויות
בשנת 1998, מכון הסרטים האמריקאי דירג את הסרט במקום ה-91 ברשימת הסרטים הטובים ביותר בכל הזמנים. אולם, במהדורה של שנת 2007 הסרט נותר רק מועמד לרשימה.
Getting Things Done
עיבוד
אם לוקח פחות משתי דקות לבצע משהו, יש לבצעו מיידית. חוק השתי דקות משמש קו מנחה, שזה הזמן שלמעשה לוקח לדחות פעולה.
ביצוע
כל מערכת ארגון אינה מוצלחת אם נדרש להקדיש זמן רב לארגון המשימות במקום לביצועם. אלן טוען, שאם ניתן לבצע זאת פשוט, קל ומהנה לביצוע הפעולות הנדרשות, הנטייה לדחייה או להצפה ביותר מדי לולאות פתוחות, תפחת.
נפט
שריפת נפט ומרכיביו משחררת אנרגיית חום, ופולטת גזי חממה לאטמוספירה, מה שתורם לאפקט החממה. בנוסף לזה שריפת נפט מזהמת את האוויר בגזים רעילים.
סיווג
מחירי ייחוס עיקריים נוספים הם Dubai Crude (המשמש לרוב לתמחור עסקאות ייצוא בין המפרץ הפרסי לאסיה) ו-Urals.
אקולוגיה ובטיחות
בשנת 2010 אירע במפרץ מקסיקו אסון הנפט הגדול בהיסטוריה. תקלה באסדת קידוח במים עמוקים של תאגיד הנפט הבריטי BP גרמה לפיצוץ עז, ממנו נהרגו מפעילי האסדה וכמויות עצומות של נפט גולמי נשפכו לים. רק כעבור כשלושה חודשים הצליחו, במאמץ רב, לאטום את פי הבאר ולהביא להפסקת זרימת הנפט. נזק רב נגרם גם לחופים של ארצות הברית, מרחק רב ממקום האסדה. האסון העלה לשיח הציבורי את הצורך במציאת חלופות של מקורות אנרגיה מתחדשים, את המחלוקת בדבר יכולתם של אלו להחליף את הנפט, ואת הנזק הסביבתי שהם עלולים לגרום. אחת ההשפעות הסביבתיות והבריאותיות המרכזיות של נפט נובעת משימוש בו לצורכי תחבורה ואנרגיה. הנפט הוא חומר גלם עיקרי לבנזין שנשרף במנועי בעירה פנימית של כלי רכב. דבר זה יוצר זיהום אוויר. שריפת נפט פולטת בשנה מיליארדי טונות של פחמן דו-חמצני שהוא גז חממה עיקרי באטמוספירה הגורר התחממות עולמית..
מסחר בנפט
מחיר הנפט מושפע מגורמים רבים וביניהן משברים פוליטיים, האטה או האצה בפיתוח הכלכלי העולמי, מזג אוויר וכו'. שינויים אלה גורמים לכך ששוק הנפט הוא אחד השווקים התנודתיים ביותר בעולם ומחירו נע בממוצע על פני השנה בשעור של למעלה מ-40% (לשם השוואה, התנודתיות במחירי המטבעות קטנה כמעט פי 4).
הדחליל (קומיקס)
כוחות ויכולות
הדחליל משתמש במגוון רחב של רעלנים וסמים שגורמים לקורבנותיו להזות את הפוביות הנוראיות ביותר שלהם. הוא לובש את מסכת הדחליל בשביל להגביר את אפקט הפחד של ההלוצינוגנים וגם בשביל להימנע מהרעלה עצמית. על אף שמראהו הפיזי אינו מאיים, הדחליל יודע להילחם היטב על ידי טכניקה שנקראת "ריקוד אלים" שמבוסס על שיטת העגור של הקונג פו וכן את שיטת אגרוף שיכור.
אביב רשף
אביב רשף (נולד בשנת 1970) היה קצין בצה"ל בדרגת אלוף-משנה, בתפקידיו האחרונים שימש, כסגן מפקד אוגדת אדום וכמפקד חטיבת בנימין. כיום הוא איש עסקים וממנהלי קבוצת A.R Factor.
המודל הפסיכוסקסואלי
שלב החביון
שלב זה, המכונה גם gang-stage ו־homosexual stage, מתאפיין במשחק ואינטראקציה בעיקר עם בני אותו המין. שלב זה הוא מעין "השקט" שאחרי הסערה הגדולה של השלב האדיפלי ו"השקט" שלפני השלב הגניטלי. האנרגיה מופנית לפעילויות לא־מיניות, כמו פעילות אינטלקטואלית וחברתית. בשלב זה, היחיד מחפש את חברת בני מינו: בנות מתחברות עם בנות, בנים עם בנים. בתקופת המעבר לשלב הבא, עם התעוררות הדחפים המיניים, עשויה הידידות ההומוסקסואלית לקבל גוון ארוטי. גוון זה עשוי להתחיל בחשיפת האיברים ולהמשיך בהתנסויות מיניות הומוסקסואליות. עם זאת, על פי התאוריה של פרויד, הומוסקסואליות היא תוצאה של קבעון פאלי ולא של קבעון בשלב החביון.
חישוב הקץ
ביהדות, חישוב הקץ הוא חישוב מועדו של הקץ, כלומר מועד בואו של המשיח.
וירבאליס
וירבאליס (בליטאית: ; בפולנית: Wierzbołów; ביידיש: ווירבאלן) היא עיירה במחוז מריאמפולה שבליטא, בה התקיימה עד השואה קהילה יהודית.
יהודי וירבאליס
עם פרוץ מבצע ברברוסה, ב-22 ביוני 1941, נכנסו לעיירה הגרמנים, וכוננו בה שלטון ליטאי. עד מהרה הוטלו על יהודי היישוב גזירות שונות, ובהן חובת ענידת טלאי צהוב והגבלות תנועה.
טוני סטורם
טורניר הנשים לזכר מאי יאנג (2017–2018)
סטורם לקחה חלק בטורניר הנשים לזכר מאי יאנג השני בתולדות הארגון. בסיבוב הראשון אשר נערך ב-19 בספטמבר, גברה סטורם על ג'יני. בסיבוב השני, שנערך ב-3 באוקטובר, סטורם ניצחה את הירויו מאטסומוטו היפנית. בשלב רבע הגמר, שנערך ב-17 באוקטובר, סטורם ניצחה את מים אים. בפרק הבכורה של התוכנית המיועדת לדיוויזיית ה-NXT UK, שהוקלט ב-28 ביולי ושודר ב-17 באוקטובר, סטורם ניצחה את נינה סמואלס. בקרב חצי הגמר שנערך ב-24 באוקטובר, סטורם ניצחה את מייקו סאטומורה ומשום כך העפילה לקרב הגמר של הטורניר נגד איאו שיראי אשר ייערך באירוע אבולושן. בקרב זה שנערך ב-28 באוקטובר, סטורם ניצחה את שיראי וזכתה בטורניר הנשים השני לזכר מאי יאנג.
NXT (2020–2021)
באירוע סדרת ההישרדות, שנערך ב-24 בנובמבר, קבוצת NXT בהנהגתה של ריאה ריפלי ביחד עם ביאנקה בלאייר, קנדיס לאריי, איאו שיראי וסטורם ניצחה את קבוצת Raw (שארלוט פלייר, אסקה, קיירי סיין, נטליה ושרה לוגאן) וקבוצת סמאקדאון (סשה בנקס, כרמלה, דנה ברוק, לייסי אוואנס וניקי קרוס) בקרב הדחות נשים משולש. ב-8 בינואר 2020 בתוכנית NXT, סטורם, קנדיס לאריי וריאה ריפלי ניצחו בקרב שלוש נגד שלוש את ביאנקה בלאייר, איאו שיראי וקיי לי ריי. באירוע Worlds Collide, שנערך ב-25 בינואר, סטורם כשלה בניסיונה לזכות באליפות הנשים של NXT לאחר שהפסידה לריאה ריפלי. לילה לאחר מכן באירוע הרויאל ראמבל, סטורם התחרתה בקרב הרויאל ראמבל המסורתי, כשנכנסה לקרב כמספר ה-20, אך הודחה על ידי שיינה בייזלר. ב-4 בנובמבר, סטורם ניצחה את שוטצי בלאקהארט. שבוע לאחר מכן, היא נחלה הפסד לקנדיס לאריי. באירוע NXT TakeOver: WarGames, שנערך ב-6 בדצמבר, קבוצת קנדיס (קנדיס לאריי, דקוטה קאי, ראקל גונזלס וטוני סטורם) ניצחה את קבוצת שוטצי (שוטצי בלאקהארט, אמבר מון, ריאה ריפלי ואיאו שיראי) במסגרת קרב ה-WarGames. ב-16 בדצמבר, סטורם גברה על ריאה ריפלי לאחר עזרה מצידה של ראקל גונזלס. ב-20 בינואר 2021, סטורם ומרסדס מרטינז הפסידו לקיידן קרטר וקייסי קטנזארו וכתוצאה מכך הודחו מטורניר הזוגות לזכר דאסטי רודס הראשון בתולדות הארגון כבר בסיבוב הראשון. באירוע NXT TakeOver: Vengeance Day, שנערך ב-14 בפברואר, סטורם כשלה בניסיונה לזכות באליפות הנשים של NXT לאחר שהפסידה בקרב משולש לאיאו שיראי בקרב אשר כלל בנוסף את מרסדס מרטינז. ב-10 במרץ, סטורם כשלה בניסיון נוסף לזכות באליפות הנשים של NXT, לאחר שהפסידה לאיאו שיראי. ב-27 באפריל, סטורם נחלה הפסד מפתיע לזיידה ראמיר. ב-18 במאי, סטורם ניצחה את זואי סטארק.
סמאקדאון (2021)
ב-9 ביולי בפרק של התוכנית סמאקדאון, שודר קדימון ראשון אשר בישר על הגעתה של סטורם למותג. ב-23 ביולי, היא גברה על זלינה וגה. ב-8 באוקטובר בפרק של התוכנית סמאקדאון, סטורם השתתפה בטורניר כתר המלכה הראשון בתולדות הארגון; היא הודחה כבר בסיבוב הראשון על ידי זלינה וגה. באירוע סדרת ההישרדות, שנערך ב-21 בנובמבר, קבוצת סמאקדאון (טוני סטורם, סשה בנקס, שיינה בייזלר, שוטצי ונטליה) הפסידה לקבוצת Raw (ביאנקה בלאייר, ריאה ריפלי, ליב מורגן, כרמלה והמלכה זלינה); היא הדיחה את כרמלה ווגה, אך הודחה לבסוף על ידי מורגן. לאחר מכן, סטורם החלה ביריבות מול אלופת הנשים של סמאקדאון, שארלוט פלייר לאחר שסטורם ניצחה במפגש הראשון ביניהן כתוצאה מפסילה ב-10 בסמאקדאון. היא קיבלה קרב על התואר שבועיים לאחר מכן, אך היא לא צלחה במשימתה. קרב זה היה הקרב הטלוויזיוני האחרון שלה בארגון, כשב-29 בדצמבר, סטורם ביקשה את שחרורה מהחברה, שחרור שהוענק לה באופן מיידי. העיתונאי של Wrestling Observer Newsletter, דייב מלצר ציין שסיבת הבקשה לשחרור היא כנראה עקב "שחיקה".
סופי הג'ירפה
היסטוריה
משנת 2011 נלחמת חברת Vulli בזיופים ובמכירות לא חוקיות של סופי הג'ירפה ולכן לכל צעצוע מסוג זה מספר ייחודי המוטבע על רגלה שנועד לעזור ללקוחות לוודא שהמוצר שבידיהם הוא "סופי הג'ירפה" מקורית ולא מסוכן לילדיהם.
פרסים ותארים
סופי הג'ירפה זכתה בפרסים רבים בתחום הקיימות והצעצועים. פרסים בולטים שניתן לציין הם:
אריה הכף
הכחדה
אריות הכף נכחדו תוך זמן קצר לאחר ההתיישבות האירופאית, ולכן לא סביר שהרס אזור המחיה היה גורם משמעותי. המתיישבים ההולנדים והאנגלים, צדו וטבחו בם לשם ספורט עד להכחדתם. כמו כן, הקדמה הרחיקה את עדרי חיות הבר ששימשו את מקור מזונם העיקרי.
מסה אפקטיבית
המקרה האיזוטרופי
השימוש במסה האפקטיבית הוא קירוב שנובע מהפיתוח לטור טיילור, ועל כן תקפות הקירוב היא כל עוד התקפות לקירוב של צורת הפס לטור טיילור תקפה, אך ברוב המקרים אפשר להתייחס לאלקטרון בתחתית בור או לחור בקצהו העליון של הבור בתור חלקיקים קלאסיים שנשלטים על ידי משוואות התנועה הקלאסיות.
המקרה הווקטורי
כפי שנאמר, הגדרה זאת תקפה בכל מקום בפס האנרגיה וגם מחוץ לנקודות הקיצון, אך חשוב לשים לב שבנקודות אלו המסה האפקטיבית כבר מאבדת ממשמעותה המקורית שכן קיימים עוד איברים בטור הטיילור, ביניהם האיבר הליניארי. התייחסות למסה האפקטיבית באותו אופן, כפישוט של תורת הקוונטים והקבלתה לפיזיקה קלאסית, גורר תופעות לא אינטואיטיביות כגון תלות מסת החלקיק בווקטור הגל k (התנע הגבישי) ועל כן מסתו של החלקיק תשתנה כאשר יופעל עליו כוח.
גרפן ומקרים לא פארבולים
מדידות של המסה האפקטיבית בגרפן מאששות את היחס הנ"ל.
יש לשים לב שבשתי ההגדרות המסה האפקטיבית לא תהיה מוגדרת היטב בנקודת הקיצון עצמה, שכן יחס הדיספרסיה שם אינו חלק.
טניס באולימפיאדת ריו דה ז'ניירו (2016)
תחרות הגברים
בתחרות זו השתתפו 64 טניסאים שחולקו ל-4 בתים. 16 המשתתפים החזקים דורגו כדלקמן:
(You Drive Me) Crazy
הצלחה
השיר הפך ללהיט בארצות הברית. הסינגל נכנס לעשרת המובילים במצעד הבילבורד ונשאר במקום העשירי במשך שבוע, בשל ההשמעות הרבות בתחנות הרדיו. למרות זאת, הסינגל נכשל במכירות ולא נכנס למצעד "100 הנמכרים". הגורם להיקף המכירות נמוך היה העובדה שהסינגל יצא לאור בפורמט "12, אשר באותה תקופה מעמדו היה פחות מהפורמט הרגיל.
יוליאנוס העני
יוליאנוס העני, או יוליאנוס איש מסדר ההוספיטלרים, הוא קדוש בכנסייה הקתולית. מומחים להגיוגרפיה רואים בסיפורו אגדה בלבד. הוא נחשב לפטרונם של הנגרים, העובדים בענף ההארחה והנודדים בדרכים. ליוליאנוס שני ימי חג, ה-9 בינואר וה-12 בפברואר.
ויל קין (שחקן)
ביוגרפיה
בטלוויזיה שיחק קין בסדרות "וולף הול", "המוסקטרים", "רציחות במידסומר", "הגלימה", "שרלוק", "האימפרסיוניסטים", "Casualty 1907", "אליזבת הראשונה", "תחבולות חדשות", "הטיטניק", "המלחמה של פויל", "צבע הכשף והדרמה "הפליטים". בקולנוע הופיע בסרטים "Nine Lives of Tomas Katz" ו"אהבה וצרות אחרות". ב-2016 גילם את דמותו של מייקל אדין המזכיר הפרטי של הריבון המזכיר הפרטי של המלכה אליזבת בסדרת הטלוויזיה "הכתר" של נטפליקס.
הפרוטוקול הנוסף הראשון לאמנות ז'נבה
המעמד המשפטי של הפרוטוקול הראשון
הפרוטוקול הנוסף הראשון אושרר על ידי למעלה מ-170 מדינות. חלקים ממנו מהווים משפט בינלאומי מנהגי, ועל כן מחייבים גם מדינות שאינן צד לפרוטוקול. חלק מהאיסורים הקבועים בפרוטוקול הם מעשים פליליים בנוסף לכך שהם יוצרים אחריות מדינה, והפרתם היא בסיס להעמדה לדין פלילי (ס' 85).עקרונות הפרוטוקול הנוסף הראשון התקבלו באורח נרחב, ולפרוטוקול השפעה עמוקה על הפרקטיקה של מדינות בסכסוכים מזוינים בינלאומיים.
עקרון המידתיות
לפי סעיפים 51 ו-54 לפרוטוקול, יש איסור על התקפות של מטרות צבאיות, כאשר ניתן לצפות שיגרמו אובדן נלווה של חיי אזרחים, פציעה נלווית של אזרחים, נזק נלווה לאובייקטים אזרחיים, אשר יהיו מופרזים ביחס ליתרון הצבאי הממשי הישיר והצפוי.
הקשר הישראלי וביקורת על הפרוטוקול
המשלחת האמריקאית נימקה את התנגדותה לפרוטוקול:
דונאטוס, רוזן הסן
משפחתו
ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, ממנה נולדו לו 3 ילדים:
פונדקו של ירמיהו
תקציר
עלילת הנובלה מתרחשת במחצית הראשונה של המאה ה-21. ממדינת ישראל נותרו רק שלושה מעוזים מבוצרים: תל אביב, ירושלים, ונהריה, ויתר הארץ הפכה לשטח הפקר. השלטון, המונהג על ידי סנהדרין, הוא קיצוני ואכזרי, ועונשי מוות, כולל בסקילה, מקובלים גם עבור פשעים פחותים. החילונים המועטים שעוד נותרו מקיימים את אורחות חייהם בסתר ופונדקו האפונימי של ירמיהו הוא אחד ממקומות המסתור שלהם. בזמן התרחשות העלילה בית המקדש השלישי נמצא תחת בנייה.
אלברט אדוארד קונקווסט
ההתנקשות בקונקווסט
ב-26 באפריל 1947 נצפה קונקווסט יוצא מבניין הבולשת הבריטית בדרך המלכים (כיום - דרך העצמאות) ונכנס למכונית עם קצין נוסף. המכונית פנתה לשדרות הכרמל (כיום -שדרות בן-גוריון) ונעצרה מול חנות Spinney's (רשת בריטית של מעדניות ומסעדות שפעלה בארץ ישראל בתקופת המנדט). קונקווסט יצא לבדו מהמכונית ונכנס לחנות. כעבור דקות ספורות הוא נצפה יוצא מהחנות ובידו מצרכי מזון. באותו רגע הגיחה המכונית עם אנשי לח"י התקרבה אליו במהירות ויעקב פנסו הריק עליו את רוב מחסנית הטומיגאן שלו.
סומי (פירושונים)
ראו גם
}}
אוליבר ויליאמסון
קורות חייו
ויליאמסון נפטר ב-21 במאי 2020.
דורגל
הדורגל מורכב על רובים ומקלעים, ומקנה להם יציבות במהלך הירי. הוא יכול להיפרס על הקרקע, על חומה נמוכה וכיוצא בזה.
אלן שירר
ניוקאסל יונייטד
לפני פתיחת עונת ספג שירר פציעה ברצועה בקרסולו, בעקבותיה החמיץ כמחצית מהעונה והבקיע שני שערי ליגה בלבד. היעדרותו השפיעה על יכולתה של הקבוצה, שסיימה במקום ה-13 בליגה בלבד. למרות זאת הצליחה הקבוצה להעפיל לגמר גביע ה-FA באותה עונה, כששירר מבקיע את השער המכריע בניצחון על שפילד יונייטד בחצי הגמר. במשחק הגמר נגד ארסנל הפסידה ניוקאסל בתוצאה 0–2 וסיימה כסגנית בלבד.
בעונת 2003/2004 כשלה הקבוצה להגיע לליגת האלופות אחרי שהפסידה בפנדלים לפרטיזן בלגרד במוקדמות. לאחר הדחתה מליגת האלופות, הקבוצה הגיע אוטומטית לשלב הסיבוב הרביעי בגביע אופ"א שם פגשה את מיורקה הספרדית אותה ניצחה פעמיים 1–4 ו 0–3 (7-1 בסיכום שני המשחקים). בשלב רבע הגמר פגשה את פ.ס.וו. איינדהובן אותה ניצחה 2–3 בסיכום שני המשחקים, אך בשלב הבא הפסידה 0–2 למארסיי בסיכום שני המשחקים והודחה מהמפעל בחצי הגמר, כאשר שירר כובש 6 שערים בגביע אופ"א. בליגה סיים את העונה שירר עם 22 שערים ב-37 משחקים כשהקבוצה מסיימת במקום החמישי שמוביל לגביע אופ"א.
בעונת 2004/2005 הכריז שירר שזוהי עונת הפרישה שלו. ביחד עם הרכש החדש פטריק קלייברט סיימה ניוקאסל במקום ה-14 בלבד בליגה כששירר כובש 7 שערים ומסיים עונה מאכזבת מבחינתו. בגביע אופ"א הקבוצה הגיע לרבע גמר המפעל שם הפסידה לספורטינג ליסבון, כאשר שירר כובש שלושער במשחק הפתיחה של גביע אופ"א נגד בני סכנין וסיים את העונה האירופית עם 11 שערים. במפעל גביע ה-FA הגיעה הקבוצה לחצי גמר שם הפסידה למנצ'סטר סיטי.
אוון גריידי
בסרט השישי
אוון גר לצד קלייר ובתם המאומצת מייזי, בהרי סיירה נבדה בבידוד כדי להגן עליה בעוד אוון רוכב עם פרשים אחרי דינוזאורים מתקרבים כדי להחזיר אותם אחורה, כשלצידם חיה הרפטורית "בלו" עם בתה החדשה - "בטא". ואולם ציידים שכירים של "ביוסין" תופסים הן את "בטא" והן את מייזי, כשהאחראי ריין דלקורט מנסה לירות באוון. אוון וקלייר מחפשים עליו מידע ומוצאים שהוא בשוק במלטה, המגיע בהמשך ל"ביוסין". הם נוסעים למלטה ופוגשים בבארי שהפך לסוכן ביון צרפתי וזה מיידע אותם על השוק הלא-חוקי ללחימת דינוזאורים. אוון מוצא אז את ריין ורודף אותו, מצליח לדחוק אותו לתוך בור לחימה ולבסוף משאיר אותו במקומו עד שבריוניקס טורף אותו אך המבריחה סויונה סנטוס שולחת אחריו אטרוסירפטורים מאומנים והוא נאלץ לברוח עליהם באופנוע. כשמטוס של קלייר והטייסת קיילה טסים הוא מצליח להאיץ פנימה וגם ניצל מהרפטורים. המטוס מתקרב לאיטליה אך בקרבה לעמק המטוס מותקף בידי קוואצלקואטלוס, שדודג'סון דאג שיימלט וזה פוגע במנועי המטוס, מה שגורר את קלייר להיפרד בשימוש בכיסא מפלט מאוון וקיילה. הם שורדים את פגיעת המטוס ואז מתמודדים עם פירורפטור ומגיעים לקלייר להציל אותה מדילופוזאורוס. הם מתאחדים עם מייזי, אלן ואלי שנמצאים הפוכים במכונית ואז נאלצים להימלט מגיגאנוטוזאורוס ואוון נמלט ממנו בקושי. כשהוא מוצא את "בטא" הוא מרדים אותה כדי להחזיר אותה לאמה, אף שמלקולם לועג לו על כך. אוון לצד החבורה מצליח לחזור הביתה ומשיב ל"בלו" את בתה ואז יושב למדורה עם קלייר ומייזי.
אוכף קארנייר
אוכף קארנייר או אוכף קארנארי (באנגלית: Karnare Col; בבולגרית:седловина Кърнаре) הוא אוכף הררי סלעי צר הממוקם בין המדרונות הדרום-מזרחיים של הר קראדוק לבין הרכס הצפון מזרחי של הר סטרייבינג, האוכף מקשר את הר קראדוק אל רכס אוון האוכף ממוקם בדרום רכס סנטינל, בהרי אלזוורת' בארץ אלזוורת' שבאנטארקטיקה.
אסתר שטרייט-וורצל
ביוגרפיה
בשנת 1955, בגיל 23, החלה קריירה ספרותית שכללה פרסום סיפורים וכן רשימות בנושא חינוך. בשנת 1962 ראה אור ספרה הראשון, "מן המצר". בשנת 1969 סיימה בהצטיינות תואר שני בספרות ובתנ"ך. בשנת 1982 זכתה בפרס זאב על ספרה "אליפים". בשנת 1987 פרשה לגמלאות ממקצוע ההוראה, לטובת כתיבה ומפגשים עם קוראים. בשנת 2001 הוציאה לאור את הספר מ"אורי עד אדי", שהוא מעין אוטוביוגרפיה שלה ושל יצירותיה. ב-2008 הוציאה את הספר "קיץ כתום", רומן המספר על פינוי גוש קטיף, ונוקט עמדה המתנגדת לתוכנית ההתנתקות ותומכת במתנחלים. שטרייט-וורצל אמרה שהיא התנגדה להתנתקות ותומכת בימין הציוני-לאומי. באותה שנה הוענק לה תואר יקירת העיר פתח תקווה.
יצירתה
ספריה של שטרייט-וורצל מכוונים בעיקר לבני הנוער ולילדים, ומסופרים לרוב על רקע ההיסטוריה של המדינה, הקמתה, מלחמות ישראל והשואה. ספרים נוספים שלה מסופרים על רקע הווי חיי הנוער והילדים בישראל, כפי שהיא תופסת אותו.
אליפות רוסיה בהוקי קרח
לאחר הקמת ליגת ההוקי הקונטיננטלית הוענק תואר אלופת רוסיה לקבוצה הרוסית עם ההישג הטוב ביותר בפלייאוף גביע גגארין. החל מעונת 2014/2015 תואר אליפות רוסיה מוענק לקבוצה הרוסית הטובה ביותר במסגרת העונה הסדירה. מעונת 2015/2016 הוחלט להעניק בחזרה את תואר אלופת רוסיה לקבוצה הרוסית עם ההישג הטוב ביותר בפלייאוף גביע גגארין.
Born to Make You Happy
רקע וכתיבה
הסינגל שיצא למכירה כלל הקלטת "דמו" של השיר, אשר נקראה "בונוס רמיקס". הדמו הכיל צלילים אקוסטיים ויותר דגש על קולה של ספירס.
סטיבן רנסימן
סר ג'יימס קוקרן סטיבנסון רנסימן (באנגלית: The Hon. Sir James Cochran Stevenson Runciman; 7 ביולי 1903 - 1 בנובמבר 2000), ידוע כסטיבן רנסימן, היה היסטוריון בריטי, בעל שורשים סקוטיים, שנודע בשל עבודתו על ימי הביניים. עבודתו המפורסמת ביותר היא "A History of the Crusades" ("ההיסטוריה של מסעי הצלב") (1951-54), שיצאה לאור בשלושה כרכים.
חן קלימן
ביוגרפיה
קלימן כותבת בעיקר לסדרות קומיות. בשנים 1997-2003 כתבה לסדרה הקומית המצליחה "שמש" עם צביקה הדר וגלית גיאת, שם כתבה מספר פרקים. מאוחר יותר כתבה יחד עם רובי דואניאס את הסדרה האירוטית של yes "חשיפה". בשנת 2003 כתבה לסדרת הילדים המצליחה "הפיג'מות". בשנת 2004 כתבה לסדרת הדרמה המוזיקלית היומית ב-yes "השיר שלנו" את העונה הראשונה ופרק אחד בעונה השנייה. בשנת 2007 כתבה ביחד עם דואניאס את סדרת המדע בדיוני "הנפילים" שם שימשה קלימן כעורכת ותסריטאית ראשית ובעונה הראשונה הייתה לבמאית האנימציה של הסדרה. בשנת 2009 שימשה כעורכת תסריט בסדרת הנוער ששודרה ב-yes "דאוס". בשנת 2013 שימשה קלימן בתור התסריטאית הראשית של עונות ארבע עד חמש של סדרת הילדים המצליחה "השמיניה".
חיים אישיים
קלימן היא האחיינית של המפיקה והיוצרת טמירה ירדני ובעלה דודו ירדני ובת דודה של לי ירדני וטל ירדני.
אירינה ורשצ'וק
ביוגרפיה
בשנת 2014 התמודדה בבחירות להראדה העליונה אך הפסידה לוולודימיר פרסיוק.
שער הניצחון (סרט, 1948)
התסריט מבוסס על הרומן שער הניצחון של אריך מריה רמרק שיצא לאור בשנת 1945. הספר נכתב בשנות שבתו כגולה פוליטי בארצות הברית.
ב-1984 הופק רימייק של שער הניצחון בצורת סרט טלוויזיה עם אנתוני הופקינס ולזלי אן דאון בתפקידים הראשיים.
From the Bottom of My Broken Heart
From the Bottom of my Broken Heart (בעברית: מעומק ליבי השבור) אשר נכתב והופק על ידי אריק פוסטר, הוא הסינגל החמישי והאחרון של זמרת הפופ האמריקאית בריטני ספירס מתוך אלבום הבכורה שלה, .
זנק הידראולי
זנק הידראולי (באנגלית: Hydraulic Jump), הוא תופעה המתרחשת בזרימה בתעלות פתוחות כאשר גובה הזורם עולה באופן פתאומי (מזנק) ללא שינוי גאומטרי בממדי התעלה. חלק מחידתיות התופעה נעוצה בהפסדי האנרגיה (דיסיפציה) העוברת למערבולות המתפתחות בזרימה, ובהן מומרת האנרגיה הקינטית להפסדים של אנרגיית חום. אופי הזרימה נקבע באמצעות מספר פראוד המבטא את היחס בין מהירות התקדמות הזורם לבין מהירות גל הכובד: ומסווג לשלושה תחומי זרימה; על-קריטית (F_r>1 ), קריטית (F_r=1) ותת קריטית (F_r<1).
יונדב בן שמעה
דמותו
יונדב נזכר כרעו של אמנון, בנו בכורו של דוד. רֵעַ במקרא הוא לעיתים ידיד או אהוב וכן איש קרוב המייעץ לאדם בבעיות ובלבטים (כגון רעי איוב), אך בסיפור אמנון ותמר כנראה מדובר בנושא תואר בחצר המלך ובעל תפקיד יועץ קרוב לבני המלוכה. כפי שנראה מהיקרויות נוספות של התואר "רעַ המלך" או "רֵעֶה המלך". תואר זה של: רֵעַ, מלווה בתיאור המחבר המקראי את יונדב בתואר:, מצביע על רֵעַ במשמעות יועץ.
דמותו של יונדב בן שמעה על פי חז"ל
לפי אבות דרבי נתן על המשנה: 'אל תתחבר לרשע' בנוסחה א ח' נאמר:'זה יונדב בן שמעה, אחי דוד, שנקרא חכם להרע ולא להיטיב'. לפי יונדב הוא: "היה חכם לרשעה", חכם להרע.
ערב אל עראמשה
השבט לפני הקמת היישוב
בעשור הראשון לקיומה של מדינת ישראל נהלו בני השבט את חייהם בהתעלם מהשלטון הישראלי ועיקר קשריהם היו עם אחיהם בלבנון. נטען שהם עסקו הרבה בהברחות ושילמו מיסים לממשלת לבנון. האזור נקבע בשנת 1954 כשטח צבאי סגור שהכניסה אליו מותרת רק באישור הרמטכ"ל. בפברואר 1955 נפצע בן השבט, לטענתו מיריות מעבר לגבול לבנון. במרס 1956 שוב נורה אחד מבני השבט. בתחילה סברו שהיורים הגיעו מלבנון, אך בעקבות חקירה משטרתית נעצרו מספר אנשים מבני השבט בישראל. ביוני 1956 פוצצו מפגעים מלבנון שלושה בתים של בני השבט בישראל. בעיתונות פורסם שהפיצוצים היו תוצאה של סכסוך תוך שבטי בין הפלג הישראלי לפלג הלבנוני. בתחילת אוגוסט 1956 דווח על עזיבה של 70 מבני השבט ללבנון, כהמשך של גל עזיבה בה כבר עזבו קודם לכן כ-100 מבני השבט. תושבי היישוב התפרנסו מגידול טבק ומרעה.
חוק מעמדן של ההסתדרות הציונית העולמית ושל הסוכנות היהודית לארץ-ישראל
סעיפי החוק
הסעיפים הבאים עוסקים בסמכותן של ההסתדרות הציונית העולמית והסוכנות היהודית ובציפיותיה של המדינה מהן:
בנימינה-גבעת עדה
גבעת עדה
גבעת עדה נוסדה כמושבה ב-1903 ונקראה על שם אדלהייד (עדה) רוטשילד, אשתו של הברון אברהם בנימין אדמונד דה רוטשילד. המושבה הוקמה על ידי שמונה משפחות, בעיקר בני זכרון יעקב. כלכלת המושבה התבססה בעיקר על חקלאות, כאשר לענבי היין היה חלק נכבד בה.
מועצת בנימינה
המועצה המקומית בנימינה קיבלה את מעמדה הרשמי בכ"ו סיוון תש"י, ב-11 ביוני 1950, כאשר ראשי השלטון הישראלי נכחו בטקס, ושר הפנים דאז משה שפירא הכריז על הקמת המועצה המקומית בנימינה.
יעקב שמשון שפירא
ביוגרפיה
נבחר לכנסת השנייה והשלישית מטעם מפא"י והיה חבר בוועדת חוקה חוק ומשפט. בדצמבר 1964 פרסם שפירא מאמר בעיתון מעריב בו תקף את עמדתו של בן-גוריון בעניין מינוי ועדת חקירה משפטית לעסק הביש. במאמר זה טען שפירא כי אין לערב את הרשות השופטת בוועדה (ולו משפטית) הממונה על ידי הממשלה וכי אין למנות כחבריה שופטים (או שופטי בית המשפט העליון). בשנת 1965 מונה על ידי מפא"י לעמוד בראש בית דין מפלגתי, אשר גירש את בן-גוריון וחבריו משורות מפא"י. למרות זאת בבוא היום הפקיד בן-גוריון את צוואתו בידיו של יעקב שמשון שפירא ובכך נמחקו משקעי העבר ביניהם. ב-12 בינואר 1966 מונה על ידי לוי אשכול כשר המשפטים (שאינו חבר כנסת) בממשלתו החדשה במקום דב יוסף (שתמך בעמדת בן-גוריון ואשר שימש שר משפטים בממשלת אשכול הקודמת). בשנת 1968 הביא שפירא לכנסת את חוק ועדות חקירה, חוק המקבל, למעשה, את עמדתו של בן-גוריון בנושא.
אוטו קלמפרר
מעל לכול, תהילתו נשענת על פרשנויותיו לרפרטואר הגרמני, שאותו ביצע בדרך כלל בחומרה ובהדר (בין אם בקונצרטים חיים או בהקלטות). ביצועיו בשנותיו המאוחרות נודעו לא פעם בקצבם האיטי.
ארצות הברית
בנוסף היה מעורב בתאונה, נכווה קשות כאשר סיגריה נשמטה מידיו במיטה והוא ניסה לכבותה עם תמיסת אלכוהול וקמפור, וגם נפילה קשה בתקופת מגוריו בקנדה השפיעו והחמירו מצבו. על אף כל זאת, ובמידה רבה הודות לתמיכת בתו, לוטה, המשיך לנצח עד לפרישתו בשנת 1971.
בסמ"ה
בַּסְמָ"ה היא מועצה מקומית, באזור נחל עירון במחוז חיפה בישראל.
נותן טעם
טעם כעיקר
אם נתערב האיסור בריכוז של אחד לשש או אחד לשמונה (שזהו שיעור כזית כדי אכילת פרס) הוא מוגדר עירוב חמור ולחלק מן הפוסקים אף אם יאכל רק כזית מן התערובת ילקה כאילו אכל כזית מן האיסור הנקי.
הכמות לחישוב
אם האיסור שהתבשל בכלי היה בנפח פחות מן גוף הכלי עצמו כשהוא ריקן, (אין זה קשור לכמות הקיבולת של הכלי. לדוגמה: אם הכלי נמדד על ידי כך ששיקעוהו בכלי גדול עם שנתות מדידה, והתברר שנפחו חצי ליטר, אף שהקיבולת היא 10 ליטר, הכלי מחושב כבעל נפח עצמי של חצי ליטר. ואם בישלו בו איסור בפחות מחצי ליטר, אז - ) ההיתר המתבשל לאחר מכן יהא מותר בדיעבד רק אם הוא פי שישים מכל האיסור שהתבשל קודם. הסיבה לכך היא, שאין אנו יודעים כמה מן האיסור נבלע בכלי, ולכן אנו מתייחסים אליו כאילו כולו נבלע שם. לעומת זאת, אם האיסור הקודם היה בכמותו יותר מנפחו העצמי של הכלי, צריך ההיתר הבא לאחריו להיות פי שישים מכל כמות הכלי בלבד ולא כנגד כל האיסור. שהרי, וודאי שאין הכלי יכול לבלוע יותר מכמות נפחו.
ממלכות הארץ התיכונה
הפלס (נחרבה)
משמעות המילה "קו-הגלים", "החוף" של בלריאנד, ממזרח לנרגותרונד. באזור זה חיו עלפי הנמלים, ובארץ זו הם הקימו את הערים בריתומבר ואגלרסט. עלפי הנמלים במוצאם הם טלרי, ולפיכך הם נחשבים לסינדר, עלפים אפורים. מכאן שהם בני-ברית לשוכני דוריאת' ורעות שוררת ביניהם. אדון הפלס היה קירדן חרש-הספינות, שהיה לשר תחת המלך תינגול. כל שוכני הפלס היו עלפים יורדי-ים וחרשי-ספינות שאהבו את הים יותר מכל דבר אחר. ערי הפלס נחרבו לקראת סוף העידן הראשון, וכל ניצוליה נמלטו עם קירדן בחשאי לאי בלר שלחופי הארץ התיכונה, ועמם רבים מניצולי גונדולין ונרגותרונד. אלה שנותרו בארץ התיכונה לאחר העידן הראשון היו שוכני מיתלונד.
מוריה/ קאהזד-דוּם
בעלפית היא נקראה בעבר הד'ודרונד, "מחפרות הגמדאים", ובימי האופל קראו לה העלפים מוֹרְיָה, "תהום האפילה". קאהזד-דום היא עתיקה הרבה יותר מגבילגתול וטומונזהר, ונודעת כגדולה וכמפורסמת מכל משכנות הגמדאים. אף שהדבר נראה בכל ממלכת גמדאים, בה היה הכי מובהק השימוש בשיש ואבן-מסותתת, והניסיון לכפוף את הטבע ולהתחמק ממנו. היא נמצאת בחלק האמצעי של הרי האובך, ונבנתה בעזרת מנהרות רבות וסותתה על סלעיהם הטבעיים של ההרים עצמם. כך ישנה אפשרות לעבור מהמערב אל המזרח בתוך קאהזד-דום, ולא על ההרים. מצודה אדירה זו נוסדה בראשית על ידי דורין בן-האלמוות, הבכור מבין שבעת אבות הגמדאים. הוא בנה את המצודה מעל אגם נוצץ ומסביב לו, אגם הנמצא תחת הר קלבדיל שנחשב לאחד הגבוהים בהרי האובך. שם האגם הוא קאהלד-זרם, "אגם הראי", ושם החל את הבנייה. עם השנים התרבו בני-עמו של דורין, ארוכי-הזקן, וקאהזד-דום נהפכה לממלכה עשירה ומפורסמת בכל העולם, ואף שמה הגיע לארצות בלריאנד בעידן הראשון, אל העלפים, על ידי גמדאי ההרים הכחולים. בעידן השני ייסדו האדון קלבורן והגבירה גלדריאל את ארץ ארגיון, לצד שעריה המערביים של קאהזד-דום. אבל במהרה נטשו קלבורן וגלדריאל ומעט מאנשיהם את הארץ הזו וקלברימבור נהפך לשליטה. רעות חזקה הייתה בין שתי הממלכות, וקלברימבור היה ידיד נאמן לגמדאים. עלפי ארגיון עזרו לגמדאי קאהזד-דום לבנות את השערים הקסומים והחזקים של מצודת הגמדאים, שנודעו לימים בשם "שערי-המערב של מוריה". בנוסף, העניק קלברימבור במהרה אחת משבע טבעות-הכוח למלך דורין השלישי של קאהזד-דום. אבל כאשר החריב סאורון את ארץ ארגיון, סגרו גמדאי קאהזד-דום את שעריהם בפני צבאותיו. לעת הזו סאורון עזב אותם והם נחלו בשקט, והמשיכו בעיסוקיהם. הם החלו לחשל את מתכת המיתריל האגדית, שנמצאה בכמויות גדולות במכרות במעמקי הרי האובך. אבל לאט לאט הם חפרו עמוק יותר ויותר, עד שבשנת 1980 לעידן השלישי הם שיחררו "אימה חסרת-שם" ממעמקי העיר. היצור השמיד הרבה מאולמות המצודה וקטל את המלך דורין הרביעי, וכך נודע בכינוי "רועץ דורין". בשנים לאחר מכן נהרג גם בנו של דורין הרביעי, נאין הראשון, וגמדאי קאהזר-דום נטשו את ארצם. בעת הזו, מהעשירה בערי הארץ התיכונה, קאהזד-דום נהפכה לאפלה ומרוקנת, מלבד היצור השטני שחי בה. אז נתנו לה העלפים את השם מוריה. לאחר שנים התגלה כי היצור הוא בלרוג משל מורגות', והוא הסתתר במצודה למשך חמשת-מאות שנה ואז נעלם. מיד לאחר-מכן המצודה התאכלסה שוב, אבל הפעם לא בגמדאים, אלא באורקים ובטרולים ששלח סאורון. הבלרוג לא נגלה לפי-שעה, וקאהזד-דום נהפכה למצודת אופל נוראה. יותר מאוחר היו שני ניסיונות להשיב את המצודה חזרה לגמדאים. הראשון היה כאשר יצא באלין עם צבא גמדאים להילחם באורקים. נראה שהוא כמעט הצליח, אך לבסוף נרצח. הניסיון השני היה לאחר מספר מאות כאשר דורין השביעי הוביל צבא אל המצודה ודווקא ניצח במלחמה. כך שלאחר מלחמת הטבעת שבה קאהזד-דום להיות פעילה ונמשלת בידי גמדאי עם דורין.
אומבר
שוכנת דרומית למורדור והרד. היא נוסדה כנראה בעידן השני, על ידי נומנורים רבים שעזבו את נומנור והצטרפו לסאורון, כי חששו מפניו. אלה נקראו "נומנורים שחורים" או אנשי אומבר. היה להם נמל משלהם וצבא, והם שנאו את ממלכות ארנור וגונדור כאויבים גדולים, ואף לחמו נגדם כחלק מצבאות מורדור. הידוע ביותר מקרב הללו הוא "פי סאורון", קצין הצריח שאפילו הוא עצמו שכח את שמו האמיתי, והיה אחד המשרתים הנודעים והמתועבים ביותר של סאורון. לבסוף נהרסה אומבר לגמרי והייתה תחת שליטת גונדור. מעטים מאנשיה החליטו "להמיר" את מוצאם ולשוב להיות בין הדונאדין של גונדור, וכל השאר התערבבו בין אנשי הפרא, או שוכני הרד המנוצחים.
ר'וּן
אחת הארצות העתיקות ביותר בארץ התיכונה. פשר שמה בלשון העלפים הוא "המזרח". היא אכן נמצאת במזרח, מעבר לגבעות הברזל, ממלכת מורדור וארץ הרד. ידוע שלפני עידנים רבים חיו קרוב לשם העלפים הראשונים, וביניהם האברי, העלפים הסרבנים, שנותרו ליד האגם קוויוינן שהדרך אליו אבדה מכבר. ידוע בנוסף, שארבעה מבין שבעת העמים של הגמדאים חיים שם עד היום, וייתכן כי הם בני-ברית לסאורון. לאחר התעוררות גזע בני-האדם הראשונים בארץ הילדוריין שבמזרח הרחוק והלא נודע, החלו רבים מהם לנדוד למערב הארץ התיכונה, ומהם שהגיעו עד למחוזות אריאדור ובלריאנד בעידן הראשון. אבל היו שעצרו באמצע המסע בארץ זו והתיישבו בה. אלה נקראו "אנשי המזרח", והם נחלקו לשבטים ועמים שונים. גם בני-האדם השחורים נכללו ביניהם. בעידן הראשון מורגות הצליח לדרדרם לזדון, כך שברבים מהם הושרשה השנאה לעלפים ולרעי-העלפים ונהפכה לחלק בלתי-נפרד מהם. הם כונו גם "אנשי האפילה". במהלך העידן השלישי ביקרו ברון שלושה קוסמים ממסדר האיסטרי: סרומן הלבן, ואלטר ופלנדו הכחולים. אך בעוד שסרומן שב לאריאדור, אלטר ופלנדו נותרו ברון וכמעט דבר לא נודע לגביהם, מלבד שהם העניקו לאנשי רון ידע רב על הכישוף והנסתר. אנשי המזרח היו בני-ברית לאנשי הרד, וכבני-ברית לממשלת סאורון שלחו צבאות רבים בעת מלחמת הטבעת. אנשי דייל היו אויביהם השנואים ביותר, ככל הנראה. קאהמול, איש המזרח, היה אחד מאותם בני-אדם אדירים שקיבלו לידיהם טבעת-כוח בעידן השני ונהפכו לתשע רפאי-הטבעת, והוא היה השני מביניהם בכוחו וברגישותו לנוכחות הטבעת-האחת, אחרי המלך-המכשף.
אנגמאר
אנגמאר, "בית-הברזל", היא ממלכתו של המלך המכשף (אדון רפאי הטבעת, שהוא כמו השאר בן-אדם במקורו) אשר שכנה באזור הצפוני להרי האובך, אריאדור. הוקמה בשנת 1300 לעידן השלישי בארץ התיכונה, ונשלטה בידי מנהיג הנאזגול, רפאי הטבעת של סאורון, ובירתה הייתה קרן-דוּם. רוב אוכלוסייתה הורכבה מאורקים, אנשי-פרא, וענקי גבעות ובמשך 700 שנה יצאה להתקפות ממושכות כנגד ממלכת הדונאדין באריאדור, ארנור, גרמה לה לנזק רב ואפילו הרגה את מלכה, המלך ארגלב השני בהתקפה מצד רודהאור (שנשלטה בעקיפין בידי אנגמאר) עד אשר מוטטה ארנור לגמרי בשנת 1974 לעידן השלישי. אנגמאר נהרסה לגמרי בשנת 1975 לעידן השלישי בידי התקפה משולבת של אנשי גונדור ועלפי ריבנדל כנגד הממלכה בקרב העיר פורנוסט. מנהיגה, לורד רפאי הטבעת, ברח מהקרב, ושם ניבא גלורפינדל, העלף-השר של ריבנדל, כי המלך-המכשף לא ימות בידי גבר ילוד-אישה.
היה היה איש שלג
הסרט מתרחש במהלך אירועי הסרט הראשון בזיכיון, "לשבור את הקרח" משנת 2013, והוא עוקב אחר אולף מיד לאחר שנוצר על ידי אלזה ולפני שפגש את אנה, קריסטוף וסוון. הסרט הופץ על ידי Disney Media Distribution בשירות הסטרימינג דיסני+, כאשר הוא עלה לשם לראשונה ב-23 באוקטובר 2020. בישראל הסרט בדיבוב עברי הופיע בשירות בהגעתו לארץ ב-16 ביוני 2022.
עלילה
הסרט, המתרחש במהלך מאורעות "לשבור את הקרח", מתחיל מבריאתו של אולף על ידי אלזה במהלך שירה "Let It Go". אולם בטרם מתאפשר לו לעשות דבר משילה אלזה את גלימתה, וזו פוגעת בו ומפילה אותו במורד צלע ההר עד שהוא נחבט בעץ. מבלי שהוא מבין מי הוא ומה נסיבות חייו מחליט אולף לחפש לעצמו שם וזהות. הוא מגיע לתחנת המסחר והסאונה של אוקן, כשברקע נשמע קריסטוף שר "Reindeer(s) Are Better Than People", ומחליט להיכנס אליה. רגע לפני כניסתו נפגע אולף כשהדלת נפתחת על ידי אנה, שיוצאת מהמקום בלי להבחין בו כשהיא נושאת שק גזרים, אותו היא נותנת לקריסטוף ולסוון בהמשך.
הגבעה המערבית
המרחיבים והמצמצמים
המרחיבים והמצמצמים, הוא השם בו נהוג לכנות את חוקרי ירושלים הקדומה, על פי השקפת עולמם לגבי גודלה של ירושלים בעת ייסודה, ובתקופת בית ראשון. בעוד שהמרחיבים כוללים את הגבעה המערבית בשטחה של העיר הקדומה, הרי שהמצמצמים סוברים שהעיר נוסדה על הגבעה המזרחית בלבד.
המרחיבים
המרחיבים בני ראשית המאה ה-20, הסתמכו במחקרם על פסוקי התנ"ך. בספר יהושע מתואר גבול נחלת שבט יהודה מדרום לצפון: "וְעָלָה הַגְּבוּל גֵּי בֶן-הִנֹּם אֶל-כֶּתֶף הַיְבוּסִי מִנֶּגֶב הִיא יְרוּשָׁלִָם וְעָלָה הַגְּבוּל אֶל-רֹאשׁ הָהָר אֲשֶׁר עַל-פְּנֵי גֵי-הִנֹּם יָמָּה אֲשֶׁר בִּקְצֵה עֵמֶק-רְפָאִים צָפוֹנָה" כלומר: כתף היבוסי (היא ירושלים) נמצאת מצפון לגיא בן הינום, ומאחר שהגבעה המערבית נמצאת צפונית לגיא בן הינום, הרי שירושלים הייתה שם כבר בתקופת התנחלות השבטים. תיאור נוסף עליו הסתמכו המרחיבים נמצא בספר דברי הימים: "וַיֵּשֶׁב דָּוִיד בַּמְצָד עַל-כֵּן קָרְאוּ-לוֹ עִיר דָּוִיד. וַיִּבֶן הָעִיר מִסָּבִיב מִן-הַמִּלּוֹא וְעַד-הַסָּבִיב וְיוֹאָב יְחַיֶּה אֶת-שְׁאָר הָעִיר". המילוא וסביבותיו, הם הגבעה המזרחית, מכאן מסקנתם כי שאר העיר שאותה בנה יואב הם הגבעה המערבית. גם הפסוק בספר תהילים: "יְרוּשָׁלִַם הַבְּנוּיָה כְּעִיר, שֶׁחֻבְּרָה-לָּהּ יַחְדָּו" לטענת המרחיבים מעיד, כי ירושלים נבנתה על שתי גבעות שחוברו.
פרס באפט"א לאיפור ועיצוב השיער הטוב ביותר
שנות ה-1980
'''1983: טוטסי – דורותי ג'. פרל, ג'ורג' מסטרס, סי רומניה פורד, ואלן וייסינגר'''
1988: הקיסר האחרון – פבריציו ספורצה
שנות ה-1990
1990: דיק טרייסי – ג'ון קגיליון ג'וניור, ודאג דרקסלר
שנות ה-2000
2007: אדית פיאף – החיים בוורוד – ג'אן ארצ'יבלד ו-Didier Lavergne
שנות ה-2010
2011: אשת הברזל – מיירסי לנגן, ג' רוי הלנד, ומארק קולייר
ירוחם צייזל
ביוגרפיה
ירוחם צייזל נולד בשנת 1909 בעיירה טרנוב שבגליציה (אז הייתה חלק מהאימפריה האוסטרו-הונגרית, כיום בדרום מזרח פולין). צייזל גדל בבית ציוני וכבר בצעירותו היה חבר תנועת השומר הצעיר ומדריך קבוצות נוער של תנועת החלוץ. בשנת 1932 עלה לארץ ישראל והצטרף לקיבוץ עין המפרץ. כמו כן עסק בסבלות בנמל חיפה ועבד בחפירת בריכות דגים באזור בו היו ביצות נחל נעמן. בשנת 1933 עבר להתגורר בחיפה והחל לעבוד כחשמלאי בחברת החשמל.
בשנת 1961 נבחר צייזל למועצת העיר חיפה, ובשנת 1969 לסגן ראש העיר. בשל מחלתו של משה פלימן נבחר להיות ממלא מקום ראש העיר, ועם פטירתו של פלימן נבחר לראש העיר וכיהן בתפקיד עד בחירתו של יוסף אלמוגי בשנת 1974. לאחר התפטרותו של אלמוגי מראשות העיר בשנת 1975 נבחר לתפקיד ראש העיר וכיהן בתפקיד זה עד שנת 1978.
תמר בורנשטיין-לזר
תמר (תמרה) בּוֹרְנְשְׁטֵיין-לָזָר (1 במאי 1927 – 16 ביוני 2020) הייתה סופרת ילדים ישראלית, שנודעה בעיקר בזכות סדרות ספריה שהציגו את הקופים קופיקו וצ'יפופו. היא כתבה גם סדרת "חג שמח" בהוצאת מ. מבורך 12 כרכים, על חגי ישראל, מראש השנה עד שבועות, כולל יום הולדת, יום האם ושבת. מלבד סיפורים דידקטיים ומהנים, הכילו הספרים גם הפעלות בתחום הקישוטים למשל וכן חידות.
ביוגרפיה
סיפורה הראשון פורסם ב"דבר לילדים", בכרך כ"א, ב-2 בפברואר 1951. שם הסיפור היה "הילדה מהמעברה והכוכב ממרום". עלילתו מספרת על כוכב שמביא עז למעברה כדי לרפא ילדה חולה בחלב העז. שלושה חודשים לאחר מכן הופיע סיפורה השני, "למה שחורות כנפי העורב".
בשנת 1957 החלה לפרסם את ספריה ההומוריסטיים המפורסמים על הרפתקאות קופיקו וצ'יפופו, שמתארים את הרפתקאות שני הקופים (הרפתקאות קופיקו בישראל, וצ'יפופו מחוצה לה). הסדרות כללו עשרות ספרים וזכו להצלחה רבה מאוד בישראל. חלקם אף תורגמו לאנגלית. דמויותיהם של קופיקו וצ'יפופו הומחזו במספר הצגות לילדים. הספרים זכו לביקורות שליליות מסוימות מצד מורים ומבקרים ספרותיים עקב מה שכונה בפיהם "רמת כתיבה נמוכה".
P-51 מוסטנג
נורת'־אמריקן אוויאיישן P-51 מוסטנג (באנגלית: North American Aviation P-51 Mustang) הוא מטוס קרב מתקופת מלחמת העולם השנייה. באותה עת נחשב לאחד המטוסים האמריקאים המוצלחים ביותר.
המוסטנג עם מנוע רולס-רויס מרלין
ב־10 במאי 1942 הפעיל חיל האוויר הבריטי את המוסטנג לראשונה בתקיפה של ביצורים גרמניים. הטייסים היו מרוצים מאוד מהמטוס למעט ביצועיו בגובה. לכן, כחודש אחר כך, התקינו הבריטים מנוע רולס-רויס מרלין 65 באחד המטוסים והמוסטנג הפך למטוס קרב מעולה. בנובמבר 1942 אישר גנרל חיל האוויר האמריקאי הנרי ארנולד הזמנה למטוסי מוסטנג עם מנועי מרלין.
המוסטנג כמטוס קרב (מנוע מרלין)
לפי גנרל חיל האוויר הגרמני אדולף גאלאנד גרמניה הייתה חייבת לעצור את הפצצות בעלות הברית על התעשיות שלה, כדי למנוע את ההפסד הודאי שלה במלחמה.אך להוותם של הגרמנים, בתחילת 1944 הגיעו לזירה מטוסי המוסטנג בעלי הטווח הארוך, ועם הצטברות כמות מספיקה יכלו האמריקאים ב-6 במרץ 1944 להפציץ לראשונה את ברלין ולהפציץ גם תעשיות בעומק גרמניה.
המוסטנג האחרון וישראל יצחקי
יצחקי נטל גוף של מטוס מוסטנג מספר 13, אשר עמד בבית הספר הטכני "הולץ" בחולון, וכן כנפיים, מכלולים ושאר חלקי חילוף, אותם אסף בעזרתם של אנשי חיל האוויר, ובמשך מספר שנים עסק במלאכת השיפוץ. המטוס המשופץ ערך את טיסת הבכורה שלו ב־5 בפברואר 1984. על מנת לקבל היתר טיסה למטוס, הציג יצחקי לוחית זיהוי עם מספר יצרן מקורי של המטוס, לוחית אשר חשפה סיפור מעניין נוסף מאחורי המטוס - הסתבר כי מטוס מוסטנג זה, נמסר לטייסת הקרב מספר 78 של חיל האוויר האמריקני, אשר פעלה מדוקספרד באנגליה, במהלך מלחמת העולם השנייה, שם זכה לכינוי "דמעת הדימדומים" ("Twilight Tear"), ואשר שימש להפלת לפחות 3 מטוסי מסרשמיט Bf-109 וכן זוג מטוסי מסרשמיט Me-262 סילוניים.
המטוס הועבר לאוסף המטוסים במוזיאון חיל האוויר, ובשלב מסוים אף נצבע בצבעי חיל האוויר המלכותי הבריטי מימי מלחמת העולם השנייה ושימש לצילומי הסרט "אהבה גנובה" ("Every time we say goodbye") בכיכובם של טום הנקס וענת עצמון ובבימויו של משה מזרחי. במהלך שנת 1986 נטל ישראל יצחקי את המטוס, בטענה כי בכוונתו לצבוע אותו, בתחילה בישראל, אך בהמשך התחרט והודיע כי בכוונתו לצבוע את המטוס באנגליה, אולם בסופו של דבר, ב־23 בדצמבר 1986, נחת המטוס במלמו שבשוודיה, לאחר שיצחקי מכר אותו לחברה שוודית.
מפעילים פרטיים
כיום ישנם כמאה מטוסי מוסטנג שמישים לטיסה וחלקם טסים כחלק מחיל האוויר הקוממורטיבי. שלושה מהמטוסים הללו מדגמים B ו־D נקראים Old Crow על שמם של המטוסים שהטיס קלארנס אנדרסון (¼16 הפלות) בימי מלחמת העולם השנייה.
הטסת המטוס
למרות כל היתרונות הללו, חלק מהתכונות של המטוס היו לא מיטביות. מבנה הזנב הקצר יחסית ייצר חוסר יציבות במישור הסבסוב והעלרוד, טייס המטיס את המטוס היה צריך כל הזמן לקזז את המטוס כדי לשמור על יציבות, למרות מעמסה זאת טייסים העידו שזה הופך להרגל טבעי עם הזמן. למרות נתוני ההזדקרות, הכנף וכן מבנה הזנב הקצר יחסית יצרו תכונות הזדקרות במהירות גבוהה. בפקודות טייס קיצוניות המטוס נטה להיכנס מידית להזדקרות וסחרור קצרים, אם הטייס היה מחזיר את ההגאים למצב אמצע המטוס היה חוזר במהירות לשליטה, אך תוך כדי ההזדקרות המטוס היה מאבד ממהירותו. טייסים הרבו להשתמש בתכונות הזדקרות אלו בקרבות אוויר לצורך האטה מהירה כדי לגרום למטוס הרודף אחרי המוסטנג מאחור לחלוף על פניו. בנוסף למטוס הותקן מכל דלק מאחורי הטייס כדי להגדיל את הטווח הקרבי של המטוס. כאשר מכל זה היה מלא הוא היה משפיע לרעה על יציבות המטוס וכן על ביצועיו, טייסים אשר טסו למשימות ארוכות עם מכלים נתיקים היו משתמשים תחילה בדלק מהמכל האחורי, ורק לאחר שהדלק במכל יורד לכמות מינימלית הם היו עוברים לדלק מהמכלים הנתיקים. מנוע המטוס קורר על ידי מערכת קירור נוזלית אשר הייתה מאוד רגישה לפגיעות. כדור אחד, אפילו מקליבר קטן יכול לגרום לנזילה ולנזק חמור למנוע, והטייס היה נאלץ לנטוש.
ביצועים בהשוואה למטוסי קרב אחרים
יחסית ל־P-47 המוסטנג היה בעל יתרונות בקצב פנייה, אשר אפשר להיכנס אל מאחורי הת'נדרבולט תוך סיבוב עד סיבוב וחצי. מהירות בכוח מלא דומה עד גובה של 9,100 מטר, אך מעל לגבהים אלו למוסטנג יתרון ברור במהירות. למרות נתוני התאוצה בצלילה של הת'נדרבולט, למוסטנג היה יתרון במהירות צלילה מקסימלית אשר אפשרה לו להישאר בשליטה במהירויות של עד מאך 0.8, בנוסף המוסטנג יכול לשמור על מהירות גבוהה אחרי צלילה לזמן ארוך יותר יחסית לת'נדרבולט שהיה מאט מהר יותר. בנוסף, למוסטנג היה יתרון ברור בקצב נסיקה, בכל מהירות וגובה.
בריוש
הבריוש בהיסטוריה
ז'אן-ז'אק רוסו העיר באוטוביוגרפיה "הווידויים", אותו פרסם בשנת 1782, כי יש המספרים על "נסיכה גדולה" שייעצה לאיכרים רעבים: "S’ils n’ont plus de pain, qu’ils mangent de la brioche", היינו, "אם אין להם לחם, שיאכלו בריוש" (המשפט תורגם לעברית: "אם אין להם לחם, שיאכלו עוגות"). משפט זה מיוחס לרוב, בטעות, למלכה מארי אנטואנט, אשתו של לואי השישה עשר. ישנה סברה המייחסת את האימרה למריה תרזה, אשתו של לואי הארבעה עשר, או אריסטוקרטית אחרת.
אסק ואמבלה
מקורות גרמאניים אחרים
קשר המבוסס על דמיון במקור השם הוצע בין אסק ואמבלה לבין המלכים הונדלים אסי ואמברי, שאותם מונה פאולוס הדיאקון בין מלכי הלומברדים ביצירתו Origo Gentis Langobardorum (מקור שבט הלומברדים). בסיפור, השניים מבקשים מגודאן (אודין) שיעניק להם ניצחון. כמו השם אמבלה, השם אמברי כנראה מגיע מ-Ambilō.
במברג (פירושונים)
ראו גם
}}
היסטוריה של אירלנד - מהאיחוד עד מלחמת העולם הראשונה
ההיסטוריה של אירלנד מהאיחוד ועד למלחמת העולם הראשונה מתחילה בשנת 1800 עם קבלת חוק האיחוד של אירלנד עם אנגליה, סקוטלנד וויילס, אשר הפך את האיים הבריטיים למדינה אחת ובה פרלמנט אחד. עד מהרה הסתבר שהעם האירי עשה מיקח טעות בהסכימו לאיחוד, שכן הבעיה העיקרית, האמנציפציה של בני הדת הקתולית לא נפתרה, והאי הפך לחצר האחורית, המוזנחת, של האימפריה הבריטית. התנועה להשגת שוויון זכויות לקתולים בפרט ולאירים בכלל צברה תאוצה בהנהגת דניאל או'קונל, אך טרגדיה גדולה התרחשה עם רעב תפוחי האדמה הגדול באירלנד אשר גרם למותם של כחצי מיליון איש, ולהגירת מאות אלפים נוספים. אוכלוסיית האי הדלדלה, אך בד בבד גברו גם הדרישות לעצמאות. ראש הממשלה הבריטי ויליאם יוארט גלאדסטון הפנה את מלוא מרצו וכובד משקלו להשגת "שלטון בית" לעם האירי, אך הצעה זו נדחית שוב ושוב. ב-1914 עוברת הצעת חוק "שלטון הבית" אך יישומה נדחה בשל מלחמת העולם הראשונה.
האיחוד ולאחריו
למרות מילים הרואיות אלו, אחת התעלומות הגדולות בהיסטוריה האירית היא מיקום גופתו של אמט, אשר נקבר בחשאי.
האמנציפציה של הקתולים
נושא מטריד היה "המעשר", מס בגובה של 10% מן ההכנסה שנאלץ כל תושב אירלנד, ללא הבדלי דת, לשלם לכנסייה הפרוטסטנטית של אירלנד. בשנת 1831 הביא הנושא למרי אזרחי מלווה במהומות, אך המעשר בוטל רק כארבעים שנה לאחר מכן.
החלוקה של הקרקעות באירלנד
סיבה נוספת לרעב הייתה משטר הקרקעות הנהוג באירלנד. מאז ימי הביניים ואילך, בעלות האירים על הקרקע הצטמצמה והלכה, כאשר גלים של מתיישבים, אנגלים פרוטסטנטים, השתלטו על חלקים גדולים מן האי. הנוהג של איחוד חלקות אדמה לאחוזות גדולות היה נהוג באירופה, אך באירלנד הוא הפך למסובך בשל החוקים אשר היפלו לרעה ברכישת מקרקעין את בני כל הדתות פרט לאלה הנמנים עם הכנסייה של אירלנד. ההפליה כוונה כנגד הקתולים, אשר היוו את רוב תושבי האי. לפי חוקי העונשין, קתולים עמדו בסיכון מתמיד של הפקעת אדמתם. חוקים אלו אומנם בוטלו בתחילת המאה התשע עשרה אך תוצאתם הייתה כי בזמן הרעב היו רוב האירים חוכרי משנה של חוות חקלאיות קטנות ועניות, בתנאים מפלים.
פזורה ומרי - "אירלנד החדשה" וה"פניאנס"
ב-1858 ייסד בפריז, ג'ון או'מהוני, משרידי מרידת או'בריאן ב-1848, את "האחווה הפניאנית". הארגון נקרא על שם "פיאנה" חבורת לוחמים קלטית אגדית. או'מהוני נמלט לניו יורק וחי שם, אך יצר קשרים עם מהפכנים אירים בפריס. מטרתם של המהפכנים הייתה ליצור תנועה עולמית של אירים על פי המודל היעקוביני מן המהפכה הצרפתית. עד מהרה נוצרו מועדוני "פניאנס" באוסטרליה, דרום אמריקה, קנדה, ובמיוחד בארצות הברית, וכן בערים בבריטניה כלונדון, מנצ'סטר וגלאזגו. באירלנד מוכת הרעב, המובסת והמושפלת לא הצליחו הפניאנים ליצור אחיזה של ממש. התנועה אף הצליחה לקבל גינוי מן הכנסייה הקתולית שמנע את אחיזתה בתושבי אירלנד.
"שלטון הבית לאירלנד" - באט, פרנל וגלאדסטון
בינתיים פרש אייזיק באט מתפקידו בשנת 1879 ופרנל ירש באופן טבעי את מקומו. תחת הנהגתו הפכה "המפלגה הפרלמנטרית האירית" כפי שנודעה עתה "מפלגת שלטון הבית" לכוח הפוליטי המאורגן ביותר בבית הנבחרים. הייתה זו המפלגה הראשונה שערכה ניפוי של המועמדים, ושהנהיגה משמעת סיעתית על מנת להצביע כאיש אחד. עד מהרה הייתה המפלגה לכוח המכריע בפוליטיקה האנגלית, העלתה והורידה ממשלות ליברליות ושמרניות לפי רצונה, במהלך שנות השמונים של המאה התשע עשרה.
תחילת המאה העשרים – רפורמות אגרריות ותסיסה בצפון
הממשלות השמרניות שבאו לאחר ממשלתו של גלאדסטון, סברו כי עיקר בעייתה של אירלנד אינה הבעיה הלאומית, כי אם בעיית העוני, ובעיית הקרקעות. אנשים כארתור ג'יימס בלפור סברו כי ניתן יהיה "להרוג את שלטון הבית במיתת נשיקה" אם רק תפעל הממשלה האנגלית לרווחת תושבי אירלנד. כך קיבלה הממשלה האנגלית ב-1903 חוק קרקעות מתקדם ביותר, אשר העביר את רוב אדמתה של אירלנד מבעלי האחוזות לחוכרים, אשר קיבלו את האפשרות לרכוש את האדמה בפריסת התשלום למספר עשורים, בריבית מינימלית. בעלי אחוזות אשר הסכימו למכור את אדמתם בשיטה זו קיבלו מקדמה נכבדה מן הממשלה.
בספטמבר 1914 קיבלה הצעת החוק את הגושפנקא המלכותית לאחר שעברה בפרלמנט. על מנת להשתיק את אנשי אלסטר אשר עמדו על סף מרידה, הוחלט כי החוק ייכנס לתוקף כעבור שנה, או עם סיומה של מלחמת העולם הראשונה, לפי המוקדם מביניהם. עד מהרה היו רבים מבני אירלנד, פרוטסטנטים וקתולים, משרתים תחת דגלו של המלך ג'ורג' החמישי בשדות הקרב בצרפת ובפלנדריה.
יוזורו האניו
2018
באולימפיאדת פיונגצ'אנג (2018) זכה האניו בפעם השנייה ברציפות במדליית זהב בתחרות ליחידים בתוצאה של (317.85 נק') והפך למחליק הראשון שזכה בשתי מדליות זהב אולימפיות ברציפות מזה 66 שנה, מאז דיק בוטון (סנט מוריץ 1948 ואוסלו 1952). הוא הקדים את בן ארצו שומה אונו (306.90 נק') ואת חאווייר פרננדס מספרד (305.24 נק').
פרנץ דיאק
חייו
הונגריה באותה התקופה הייתה חלק מממלכת אוסטריה, תחת שלטון בית הבסבורג. גישתם של שליטי הבסבורג באותה התקופה, שהתבטאה במדיניותו השמרנית של הנסיך מטרניך, הייתה כי אין לתת פתחון פה לעמדות ליברליות, ולמיעוטים לאומיים. גישה זו נאכפה בחוזק יד תוך שימוש במשטרה חשאית ובצנזורה.
לאחר שהקיסר פרנץ יוזף הגיע למסקנה כי על מנת לחזק את האימפריה שבה שלט, עליו להיעזר בעם ההונגרי, ולשם כך יש לספק לעם זה את דרישותיו הלאומיות, היה דיאק בין מנסחי הסדר הפשרה (ה-Ausgleich) אשר הביא ליצירת האימפריה האוסטרו-הונגרית בשנת 1867, לאחר משא ומתן שנמשך שנים. בהשפעתו של דיאק נוצר הסדר לפיו פרנץ יוזף ישלוט בשתי ממלכות - אוסטריה והונגריה, אשר לכל אחת מהן מוסדות משלה, אך השלטון המרכזי בענייני הצבא, החוץ והאוצר, יישאר בידי בית הבסבורג. איש מפלגתו של דיאק, דיולה אנדראשי, נבחר לכהן כראש הממשלה הראשון של הונגריה לאחר קבלת הפשרה, אך דיאק נותר בעל השפעה רבה בממשלה החדשה.
גוטפריד וילהלם לייבניץ
הגותו המקיפה של לייבניץ היא מוקד היסטורי לכמה ענפים שקיבלו את עיקר פיתוחם בשפה הגרמנית, הגם שעיקר עבודתו נכתבה במקור בלטינית. ניתן לזהות את הדמיון בין מכונות החישוב וההצפנה שלו למערכת ההצפנה הגרמנית אניגמה. בעיקר בענפי הפילוסופיה המשיקים לתחומי המתמטיקה והמדע בולטת השפעתו, ובין היתר השפיע על ההוגים בגרמנית: שופנהאואר, ארנסט מאך, גוטלוב פרגה ובאופן עקיף על לודוויג ויטגנשטיין.
ראשית חייו
באפריל 1661, בגיל 15, החל לייבניץ, ללמוד משפטים באוניברסיטת לייפציג, בה השלים תואר ראשון בפילוסופיה בדצמבר 1662. ב-9 ביוני 1663, הגן על עבודתו "המחלוקת המטאפיזית בעקרון האינדיווידואציה" שדן באינדיווידואציה, וב-7 בפברואר 1664, השלים תואר שני בפילוסופיה. בדצמבר 1664, הגיש והגן על עבודת הדוקטורט שלו "חיבור אודות אוסף בעיות פילוסופיות אודות זכות", בו תיאר את הקשר התאורטי והפדגוגי בין פילוסופיה ומשפטים. ב-28 בספטמבר 1665, עם תום שנת לימודים אחת, קיבל תואר בוגר אוניברסיטה במשפטים בתומה הגיש הדיסרטציה "על התנאים".
1674 - 1666
פון בואנבורג פעל רבות כדי לקדם את המוניטין של לייבניץ. אחרי שרכש את אמונו של הארכיבישוף זכה במשרה דיפלומטית. תוך כדי כך, שלח לייבניץ את ידו בפוליטיקה בינלאומית. הוא פרסם חיבור בשם העט של "אציל פולני" אלמוני, המצדד (לא בהצלחה) במועמד הגרמני לכתר הפולני. השחקן בעל ההשפעה הגדולה ביותר בזירה הבינלאומית של אירופה במהלך חייו הבוגרים של לייבניץ היה מלך צרפת לואי ה-14. אותם ימים הותירה מלחמת 30 השנים את נסיכויות הבוחר באימפריה הרומית הקדושה חבולות וחוששות מעוצמתה של האימפריה הצרפתית העולה. לייבניץ הציע להגן על חלקיה "דוברי הגרמנית" של "הקיסרות הרומית הקדושה" באמצעות הסטת מוקד העניין של הכס הצרפתי להולנד והגשת מושבותיה כאתנן - הוא שכנע את פון שנבורן המסתייג לנסוע לפריז ולהציע ליועציו של לואי ה-14 לפלוש למצרים, כצעד מפתח במהלך לכיבוש המושבות ההולנדיות שבאינדונזיה, וגדיעת העליונות ההולנדית במסחר הימי. בשנת 1672 הוזמן לייבניץ על ידי הממשלה הצרפתית לפריז לדון בהצעתו, אך התוכנית נגנזה בחטף עם פרוץ מלחמת הולנד.
בית הנובר, 1716 - 1676
בני בית בראונשוויג התייחסו בסבלנות למאמצים האינטלקטואליים האדירים שלייבניץ הקדיש למחקריו המדעיים שלא היו קשורים לחובותיו כחצרן, מחקרים כגון ליטוש לכדי שלמות של החשבון הדיפרנציאלי והאינטגרלי, כתיבה על נושאים מתמטיים אחרים, לוגיקה, פיזיקה ופילוסופיה, וכן לשמירה על תכתובת ענפה. הוא החל לעבוד על הקלקולוס ב-1674; העדות המוקדמת ביותר לשימוש בו נשארה מבמחברותיו ששרדו משנת 1675. ב-1677 כבר הייתה ברשותו מערכת קוהרנטית, אך הוא לא פרסם אותה עד 1684. מאמריו המתמטיים החשובים ביותר של לייבניץ פורסמו בין השנים 1682 ו-1692, בדרך כלל בכתב עת אשר הוא ואוטו מנקה ייסדו ב-1682, Acta Eruditorum. כתב עת זה מילא תפקיד מפתח בקידום המוניטין המתמטי והמדעי של לייבניץ, אשר בתורו הגביר את הבולטות שלו בדיפלומטיה, היסטוריה, תאולוגיה ופילוסופיה.
משפטים ומוסר
אך בה בעת הוא הציע להתחיל פרויקט בין-דתי ורב-תרבותי ליצירת מערכת אוניברסלית של ערכי צדק ומוסר, הצעה שדרשה ממנו הסתכלות אינטרדיסציפלינרית רחבה. כדי לגבש הצעה זו, הוא שילב בין רעיונות בלשניים, פילוסופיה של המוסר, פילוסופיה של המשפט, כלכלה ופוליטיקה.
תורת ה"מונאדות"
בכך פתר את הבעיה הפסיכופיזית שהעלה דקארט, המנסה לברר איך העולם החומרי משפיע על העולם הרוחני (למשל: אם אני יודע על מקרה שקרה, המקרה החומרי משפיע על התודעה שלי, שהיא, לפי תפיסתו של דקארט, רוחנית). לייבניץ טוען שמכיוון שהכול בנוי ממונאדות שכאלה, למעשה כל העולם רוחני, והימצאות העולם החומרי אינו אלא אשליה, וכך מראש לא קיימת בעיה של קשר בין העולם הרוחני לעולם החומרי.
תאודיציה ואופטימליות
ה"תאודיציה" מנסה להצדיק את חוסר השלמות-לכאורה של העולם, כשהיא טוענת כי העולם הוא הטוב והאופטימלי מבין כל העולמות האפשריים. העולם חייב להיות העולם הטוב ביותר והמאוזן ביותר שבאפשר, מכיוון שהוא נוצר על ידי אל כל יכול ויודע כל, אשר לא היה בוחר ליצור עולם לא מושלם אם עולם טוב יותר בר-קיום היה ידוע לו. למעשה, פגמים הניתנים לזיהוי בעולם היו חייבים להתקיים בכל עולם אפשרי אחר, שאחרת האל היה בוחר ליצור את העולם ללא פגמים אלו. הקטע הבא, הלקוח מתוך חיבור משנת 1714 של לייבניץ, מתאר היטב את השקפתו האופטימית: